พ่อตรวจเจอวัณโรคปอดคะ มีอาการไอแห้ง เจ็บหน้าอก ปวดไหล่ หายใจไม่ออก ต้องส่งรพ.ตรวจเจอเป็นวัณโรคปอด พ่อรักษาตัว กินยาได้หนึ่งเดือนแล้ว อาการไอ ไม่ค่อยมี แต่เมื่อเช้า ไอหนักมาก แล้วไอเป็นเลือดคะ ทั้งๆที่ไม่เคยไอเป็นเลือดเลย อยากทราบว่าเพราะอะไรถึงไอเป็นเลือดคะ อันตรายไหม แล้วมีผลอย่างไร หรือเป็นเพราะตัวยาหรือปล่าวคะ ขอคำปรึกษาจากคุณด้วยคะ
สวัสดีค่ะ การติดเชื้อวัณโรคปอด เป็นการติดเชื้อที่ต้องใช้เวลาในการรักษานานค่ะ คือ ใช้ระยะเวลา หกเดือนโดยสองเดือนแรกจะเป็นการกินยาทั้งหมด สี่ตัวหลัก พร้อมวิตามินค่ะ และสี่เดือนสุดท้ายจะกินยา สองตัวพร้อมวิตามินค่ะก่อนอื่นนะค่ะ โดยลักษณะการติดเชื้อวัณโรคจะมาด้วยอาการไอเป็นเลือดได้ค่ะ แต่ว่าถ้ารับประทานยาไปแล้วอาการควรจะดีขึ้นค่ะ ถ้ารับประทานยาโดยไม่ขาดยา นะคะ ยารับประทานค่อนข้างยากและเยอะต้องแน่ใจว่ารับประทานยาถูกต้องค่ะ แต่ถ้าแน่ใจว่ารับประทานยาครบ ก็ต้องอธิบายก่อนในช่วง สองเดือนแรก จะยังมีเชื้อในร่างกายค่อนข้างมาก อาจจะยังทำให้ผู้ป่วยไอได้ และการไอมากๆ แรงๆ อาจจะทำให้เส้นเลือดฝอยแตกได้ค่ะ ทำให้มีไอเป็นเลือดได้ แต่เราก็ต้องมาดูปริมาณของเลือดที่ออกก่อนนะค่ะ ถ้าออกไม่มากคงเป็นจากสาเหตุนี้ได้คะ แต่ถ้าออกมาปริมาณมากอาจจะมีภาวะแทรกซ้อนจากวัณโรคปอดค่ะ ต้องไปพบแพทย์ทันทีค่ะ ยาไม่ได้ทำให้ไอเป็นเลือดนะค่ะ ต้องเข้าไปตรวจเพื่อให้แน่ใจว่าไม่มีภาวะแทรกซ้อนอย่างอื่นค่ะ เค็งอาการของพ่อหนู ตอนนี้ไอเป็นเลือด ออกทั้งทางปากทางจมูกค่ะ หอบด้วย ต้องไปหาเลยใช่ไหมคะ